РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 8

от заседание на комисия ”Управление на собствеността”
към Пленума на Висшия съдебен съвет, проведено на 27.07.2016 г.

Днес, 27.07.2016 г. /сряда/ от 11.00 часа се проведе заседание на Комисия „Управление на собствеността” към Пленума на Висшия съдебен съвет, в състав:

                                                                          Михаил Кожарев – председател
							Юлиана Колева
Румен Георгиев
Димитър Узунов
                                                                          Милка Итова

ОТСЪСТВА	ЩИ: Светла Петкова

От администрацията на ВСС присъстват: инж. Димитър Шиклев – директор дирекция „Управление на собствеността“, АВСС, инж. Добромира Димитрова – гл. експерт дирекция „УС“, АВСС, инж. Дениза Павлова – гл. експерт дирекция „УС“, АВСС, Лидия Кирилова – гл. експерт дирекция „УС“, АВСС, Владимир Димитров – старши експерт, юрист дирекция „УС“, АВСС и Анжела Цветанова – младши експерт дирекция „УС“, АВСС.

Д Н Е В Е Н   Р Е Д:

1. ОТНОСНО: Писмо от Националния институт на правосъдието с искане за осигуряване на средства за текущ ремонт на помещения.

КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

1.	Извършването на разход за текущ ремонт на помещения в сградите на НИП е целесъобразно. Стойността на разхода е определена на 36 364 лв., съгласно приложена оферта.
2.	Решението да се изпрати на комисия „Бюджет и финанси“ за корекция на бюджета на Националния институт на правосъдието.

2. ОТНОСНО: Искане от председателя на Окръжен съд гр. Враца за осигуряване на средства за текущ ремонт на помещения и частично обзавеждане.

КОМИСИЯ „УПРАВЛЕНИЕ НА СОБСТВЕНОСТТА” 
Р Е Ш И:

1.	Извършването на разход за текущ ремонт на помещения и частичното им обзавеждане в Окръжен съд гр. Враца е наложително. Стойността на разхода е определена на 40 102 лв., съгласно най – ниските оферти и най – дълга гаранция. 
2.	Решението да се изпрати на комисия „Бюджет и финанси“ за корекция на бюджета на Окръжен съд гр. Враца.

 3. ОТНОСНО: Искане от директора на Националния институт на правосъдието за осигуряване на средства за ремонт на две ведомствени жилища и обзавеждането им.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

ОТЛАГА вземането на решение за предвиждане на средства за ремонт и обзавеждане на ведомствени апартаменти за нуждите на Национален институт на правосъдието, до сформиране на жилищна комисия и изготвяне на правила за тяхното разпределение.

4. ОТНОСНО: Въвеждане в експлоатация на обект: „Проектиране и извършване на строително – монтажни работи по преустройство на сграда за нуждите на Софийски районен съд и Софийска районна прокуратура, договор рег. № 93-00-13/23.01.2013 г.
Приложение: Доклад от инж. Дениза Павлова – главен експерт в дирекция „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

ПРЕДЛАГА на Пленума на ВСС да приеме следното решение:
УПЪЛНОМОЩАВА представляващия Висшия съдебен съвет да сключи необходимите договори за присъединяване на обект „Проектиране и извършване на строително – монтажни работи по преустройство на сграда за нуждите на Софийски районен съд и Софийска районна прокуратура, находяща се в гр. София, бул. „Ген. М. Д. Скобелев“ № 23“ към разпределителните мрежи, както и договори за поддръжка и технически надзор на асансьорите в сградата.

5. ОТНОСНО: Предложение от председателя на Административен съд гр. Пловдив за даване на съгласие за иницииране на процедура за сключване на договор за заем за послужване.
Приложение: Извлечение от протокол № 29/20.07.2016 г. от заседание на КБФ.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

ВРЪЩА предложението на председателя на Административен съд гр. Пловдив за даване на съгласие за иницииране на процедура за сключване на договор за заем за послужване, по компетентност.

6. ОТНОСНО: Заявки за разпределяне на подвижни стелажни системи, предлагани от Върховен касационен съд.
Приложение: Писма от НИП, Районен съд гр. Пловдив, Районен съд гр. Лом, Районен съд гр. Никопол, Районен съд гр. Айтос, Районен съд гр. Карнобат, Районен съд гр. Червен бряг.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

ОТЛАГА разглеждането на т. 6 от дневния ред за следващо заседание на комисията.

7. ОТНОСНО: Доклад от директора на дирекция „Управление на собствеността“ относно снабдяване на органите на съдебната власт с гориво за отопление.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.	ПРИЕМА за сведение доклада от директора на дирекция „Управление на собствеността“ относно снабдяване на органите на съдебната власт с гориво за отопление.
2.	ВЪЗЛАГА на дирекция „Управление на собствеността“ да организира действия за снабдяване на органите на съдебната власт с гориво за отопление в рамките на действащия договор за централизирана доставка.
3.	ВЪЗЛАГА на дирекция „Управление на собствеността“ да предприеме действия за стартиране на процедура за централизирана доставка на гориво за отопление на ОСВ за сезон 2016 – 2017.

8. ОТНОСНО: Предложение от дирекция „Управление на собствеността“ относно сформиране на жилищна комисия.
Приложение: Доклад от Анжела Цветанова – младши експерт в дирекция „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.	ОТЛАГА разглеждането на т.8 от дневния ред за следващо заседание на комисията.
2.	ВЪЗЛАГА на Анжела Цветанова – младши експерт дирекция „УС“ да прецизира проекта на състав на жилищната комисия. 

9. ОТНОСНО: Предоставяне на права на комисия „Управление на собствеността“ за вземане на решения по управлението и стопанисването на собствеността на съдебната власт в периодите, когато не се провеждат заседания на Пленума на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

ПРЕДЛАГА на Пленума на ВСС да приеме следното решение:

ПРОЕКТ

ПЛЕНУМЪТ НА ВИСШИЯ СЪДЕБЕН СЪВЕТ
Р Е Ш И:

УПЪЛНОМОЩАВА комисия „Управление на собствеността“, в състав не по – малко от трима нейни членове, в периодите, когато не се провеждат заседания на Пленума на Висшия съдебен съвет да взема решения, свързани с организационни и технически въпроси и въпроси по подготовката на обществени поръчки по управлението и стопанисването на сградния фонд.
 
Предложението да се внесе като допълнителна точка точка от дневния ред за заседанието на Пленума на ВСС на 28.07.2016 г.

10. ОТНОСНО: Командироване на служители от дирекция „Управление на собствеността“ за проследяване изпълнението на сключени договори за строителство на обекти на органите на съдебната власт.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

ДАВА съгласие Главния секретар на Висшия съдебен съвет да командирова инж. Димитър Шиклев – директор дирекция „УС“, инж. Дениза Павлова – гл. експерт дирекция „УС“, инж. Добромира Димитрова – гл. експерт дирекция „УС“ без изрично решение на комисията за това, когато осъществяват контрол по сключени договори за строителство на строежи на органите на съдебната власт, след представяне на доклад за необходимостта от командировката, съгласуван с председателя или член на комисия „Управление на собствеността“.

11. ОТНОСНО: Упълномощаване за участие в комисия за съставяне на Акт 15 за установяване на годността за приемане на строеж на обект: „Проектиране и изграждане на пешеходна рампа и монтиране на стълбищен подемник в сградата на Районен съд гр. Златоград“, договор рег. № 93-00-649/23.12.2015 г.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

ПРЕДЛАГА на Главния секретар на Висшия съдебен съвет да издаде заповед за участие в комисия за съставяне и подписване на Акт образец 15 за установяване на годността за приемане на строежа на инж. Дениза Павлова – главен експерт дирекция „Управление на собствеността“.

ПРЕДСЕДАТЕЛ НА КОМИСИЯ
„УПРАВЛЕНИЕ НА СОБСТВЕНОСТТА“: /П/
                                                          
                                                             МИХАИЛ КОЖАРЕВ